தஞ்சை மற்றும் இதர பகுதிகளில் மாட்டுப்பொங்கல் நாளில் முந்தின தினம் படைக்கப்பட்ட மஞ்சளை, வீட்டுப் பெரியவர்களின் கையால் வாங்கிக்கொள்வார்கள். பிறகு அந்த மஞ்சளை குறுக்காக வளையம்போல நறுக்கி, நடுவில் துளையிட்டு, மஞ்சள் சரடில் கட்டி நோன்பு கயிறுபோல கழுத்தில் கட்டிக்கொள்வார்கள். இது கன்னிப் பெண்களின் சிறந்த மண வாழ்க்கைக்கும், சுமங்கலிப் பெண்களின் மாங்கல்ய பலத்தையும்அளிக்கும் என்கிற நம்பிக்கை உண்டு.